এদের সকলের বাড়ী দেশের বিভিন্ন এলাকায়। আটককৃতরা পুলিশকে জানিয়েছে ২৫দিনের কাফেলায় তারা গত সোমবার বাউফলে এসেছে। অপরদিকে নাটোর থেকে আমাদের প্রতিনিধি মো. কামাল মৃধা জানিয়েছেন, শহরের বড় হরিশপুর মহল্লার একটি বাড়ি থেকে কালেমা জামাত দলের নাটোর জেলা জিম্মাদার ও তার স্ত্রী সন্তানসহ নয় নেতা কর্মীকে আটক করেছে পুলিশ। আটককৃতদের মধ্যে দুইজন নারী সদস্য এবং দুই থেকে চার বছর  বয়সী ৩টি শিশু সন্তান রয়েছে। মঙ্গলবার দুপুরে নাটোর সদর থানায় জিজ্ঞাসাবাদ শেষে ৫৪ ধারায় মামলা দিয়ে আটককৃতদের আদালতে পাঠালে নাটোরের চিফ জুডিশিয়াল ম্যাজিষ্ট্রেট মোহাম্মদ শরিফ উদ্দিন তাদেরকে জেল হাজতে পাঠানোর নির্দেশ দেন।